Bumm.sk | Fico szerint nem Gašpar miatt mondott le Drucker
Fico szerint nem Gašpar miatt mondott le Drucker
Úgy véli, inkább a magánéletét védte
2018. április 29. vasárnap - 17:04
Fico szerint Drucker nem Tibor Gašpar országos rendőrfőkapitány miatt mondott le a belügyminiszteri posztról.
Robert Fico exminiszterelnök szerint Tomáš Drucker exbelügyminiszter nem Tibor Gašpar országos rendőrfőkapitány miatt mondott le posztjáról. Fico szerint inkább a média nyomása miatt lépett vissza, mivel nem tudott felvilágosítást adni néhány múltbeli ügyéről. Véleménye szerint Drucker inkább a magánéletét szerette volna védeni, minthogy belügyminiszterként harcoljon. Fico mindezt a TA3 A politikában című vitaműsorában jelentette ki.
Hangsúlyozta: visszautasítja, hogy a Smert összekössék a Kuciak-gyilkossággal. Megjegyezte: a SIS nem rendelkezett információkkal a maffia működéséről Kelet-Szlovákiában. Véleménye szerint Mária Trošková rendelkezett a funkciója betöltéséhez szükséges biztonsági igazolásokkal.
Ficonak nem tetszik, hogy Andrej Kiska köztársasági elnök "kihasználta" a társadalom elégedetlenségét a kettős gyilkosságot követően. Kritizálta Kiska kijelentéseit a belügyminiszter és az országos rendőrfőkapitány kapcsán is.
"Most már mindannyian kicsit megnyugodhattunk" - mondta, valamint hozzáfűzte: "parlamenti demokráciában élünk, a helyzetet alkotmányosan oldottuk meg". Azt javasolta, ha valaki dönteni szeretne a belügyminiszter vagy a rendőrfőkapitány posztjáról, alapítson egy politikai pártot és próbálja megnyerni a választásokat.
Elutasította azokat az állításokat, miszerint Peter Pellegrini az ő "meghosszabbított keze". "Megértjük egymást, de ezt nem szabad úgy értelmezni, mintha a meghosszabbított kezem lenne" - jelentette ki. Hozzáfűzte: Pellegrininek saját politikai stílusa van. Megjegyezte: a Smer ismét meg szeretné nyerni a választásokat és kormányt alakítani.
Kormányfő: Az új ideiglenes rendőrfőnök elfogadható lesz a nyilvánosság számára
Andrej Kiska ma kinevezi Sakovát a belügyi tárca élére
OĽaNO: Ha kinevezik Sakovát, oda az igazság